Marad a hideg
Marad a hideg, borús és párás lesz a szerdánk is. A fölénk érkező hidegfront miatt észak-északnyugaton felszakadozhat a felhőzet és rövidebb időre kisüthet a nap.
Az ország túlnyomó részén borult, párás idő várható, de főként északnyugaton, nyugaton felszakadozhat a felhőzet, és hosszabb-rövidebb időre a nap is kisüthet.

Számottevő mennyiségű csapadék nem lesz, hószállingózás, ónos szitálás azonban elvétve előfordulhat. Többnyire gyenge marad a légmozgás, de a Dunántúlon megélénkül, a Kisalföldön néhol megerősödik az északnyugati szél.

A legmagasabb nappali hőmérséklet általában -1, -6 fok között, északnyugaton 1, 2 fok körül valószínű. Késő estére -1, -6 fok közé hűl le a levegő.

A hideg frontra érzékenyek számíthatnak ma fejfájásra, és az asztmatikus panaszok is erősödhetnek.
Élet-Stílus